פרשת וירא

פרשת וַיֵּרָא היא פרשת השבוע הרביעית בספר בראשית. לפי החלוקה לפרקים, היא מתחילה בפרק י"ח, פסוק א' ומסתיימת בפרק כ"ב, פסוק כ"ד. הפרשה עוסקת בהמשך תיאור קורות חייו של אברהם אבינו לאחר ברית המילה שבפרשה הקודמת. הפרשה מספרת על הבשורה לשרה ואברהם שיוולד להם בן ראשון, תיאור הפיכת סדום ועמורה, הצלת בן אחיו של אברהם לוט ובנותיו, גירוש הגר, וניסיון אברהם בעקדת יצחק. את פרשת וירא קוראים בין התאריכים ט"ו בחשוון-כ' בחשוון. ערך מורחב – שלושת המלאכים בבית אברהם הפרשה נפתחת בסיפור ביקור שלושת המלאכים בבית אברהם. שלושה מלאכים, מחופשים לבני אנוש מן השורה, באים אל אברהם ומבשרים לו כי עתיד להיוולד לו בקרוב בן. שרה, ששומעת את הדברים, צוחקת, וה' שואל את אברהם: "למה זה צחקה שרה... הייפלא מה' דבר?!". ויפנו משם האנשים וילכו סדומה, ואברהם עודנו עמד לפני ה', כדי להחריב אותה וכדי להציל את לוט ומשפחתו. ערכים מורחבים – מהפכת סדום ועמורה, מעשה לוט ובנותיו ה' מספר לאברהם על כוונתו להפוך את הערים, ואברהם מנהל דו-שיח ארוך עם ה' במטרה להציל את הערים, אך לשווא. המלאכים באים לסדום מתארחים בביתו של לוט. באמצע הלילה דורשים אנשי העיר מלוט שיוציא אליהם את האורחים "ונדעה אותם". לוט מסרב, והמלאכים לוקחים אותו ואת משפחתו ועוזבים את העיר. ה' הופך את סדום והערים שלידה וממטיר עליהן גופרית ואש מהשמים. לוט נמלט אל העיר צוער, אולם אשתו שהביטה אחורה הופכת לנציב מלח. לוט עוזב את צוער ושוהה במערה עם שתי בנותיו. הן מצדן בטוחות שלא נשאר איש בעולם שיוכלו להוליד ממנו ילד, ולכן הן משקות את אביהן לשוכרה ומולידות ממנו ילדים, שמהם יצאו העמים עמון ומואב. ערכים מורחבים – גירוש הגר וישמעאל, ירידת אברהם לגרר אברהם עובר לגור בעיר גרר, שם נלקחת שרה לבית המלך אבימלך. ה' בא לאבימלך בחלום ומצווה עליו להחזיר את שרה לאברהם. אבימלך נוזף באברהם על שטען ששרה היא אחותו. שרה יולדת בן, ואברהם מל אותו וקורא לו יצחק. לפי דרישתה של שרה ובהסכמת ה', מגרש אברהם את הגר וישמעאל למדבר. הגר תועה במדבר וישמעאל קרוב למות, ואז נגלה אליה מלאך ה', מראה לה באר מים ומבטיח לה כי ישמעאל יהיה לגוי גדול. אברהם ואבימלך כורתים ברית, ואברהם משתקע בבאר שבע. ערך מורחב – ברית אברהם ואבימלך ערך מורחב – עקדת יצחק בסוף הפרשה מסופר על עקדת יצחק: ה' מצווה את אברהם להעלות את בנו לעולה. אברהם לוקח את יצחק והולך לארץ המוריה, שם מראה לו ה' את המקום שבו יבנה את המזבח. אברהם עוקד את יצחק ומניף את המאכלת על בנו, ואז עוצר בעדו מלאך ה' ומורה לו "אל תשלח ידך אל הנער... עתה ידעתי כי ירא אלוהים אתה". אברהם מבחין באיל הנאחז בסבך ומעלה אותו לעולה במקום יצחק, וה' מבטיח לו שוב ריבוי זרע ואת ירושת ארץ ישראל. אברהם ונעריו חוזרים לבאר שבע, ושם מתבשר אברהם על הילדים שנולדו לנחור אחיו, בהם בתואל אבי רבקה. השבת בה קוראים את פרשת וירא יכולה לחול בארבעה תאריכים שונים: שנת השא ושנת הכז, שנת השג ושנת החא - ט"ו בחשוון שנת גכה ושנת גכז - י"ז בחשוון שנת בשה ושנת בחג, שנת בשז ושנת בחה - י"ח בחשוון שנת זשג ושנת זחא, שנת זשה ושנת זחג - כ' בחשוון מפטירים בספר מלכים ב', פרק ד', פסוקים א'–ל"ז (הספרדים, ק"ק פפד"מ וק"ק פוזנא מסיימים בפסוק כ"ג). בהפטרה מסופר, בין השאר, על ההבטחה שהבטיח אלישע הנביא לאישה השונמית על הבן שיוולד לה. בנוסח רומניא הפטירו ספר ישעיהו, פרק ל"ג, פסוק י"ז עד פרק ל"ד, פסוק י"ג. קראים מפטירים בספר ישעיהו, פרק ל"ג, פסוק י"ז - פרק ל"ה, פסוק י'. הטקסט: פרשת וירא, באתר ויקיטקסט פרשת וירא - הטקסט עם תרגום אונקלוס, באתר "מכון ממרא" פרשת וירא, באתר "מקראות גדולות הכתר" פרשת וירא, באתר "תורת אמת" פרשנות: גיליונות נחמה לפרשת וירא פרשת וירא, באתר אוניברסיטת בר-אילן פרשת וירא, באתר "כיפה" פרשת וירא עם פירוש רש"י, באתר "בית חב"ד" שיעורי תורה לפרשת וירא, באתר "ישיבה" שיעורים לצפייה על פרשת וירא, באתר "בינינו" פרשת וירא, באתר פרשת השבוע הערך "פרשת וירא", באתר ויקישיבה דברי תורה לפרשת וירא באתר ישיבת הר ברכה שיעורים לצפייה על פרשת וירא, באתר "התנועה הרפורמית" פרשת וירא(הקישור אינו פעיל, 19.10.2021) באתר חסד ואמת(הקישור אינו פעיל, 19.10.2021)